Държавен вестник, бр. 47, 2011 г., стр. 29

БРОЙ  47	
Д Ъ Р Ж А В Е Н  В Е С Т Н И К 	
СТР.  29  
бб) точка 6 се изменя така:
„6. в специализираната администрация видът 
и броят на звената се определят при спазване 
на следните нормативи за численост:
а) дирекция – не по-малко от 11 щатни брой­
ки, а за общинската администрация в общини 
с население до 50 000 души – не по-малко от 
7 щатни бройки;
б) отдел – не по-малко от 6 щатни бройки; 
в дирекция могат да се създават не по-малко 
от два отдела;
в) сектор – не по-малко от 10 щатни бройки; 
в отдел могат да се създават не по-малко от 
два сектора.“;
б) алинея 2 се отменя;
в) в ал. 3 думите „на Народното събрание“ 
и запетаята след тях се заличават;
г) създава се ал. 5:
„(5) Алинея 1, т. 6 не се прилага за звената 
за местни приходи в общините.“
11. В преходните и заключителните раз­
поредби: 
а) създава се § 1а:
„§ 1а. Длъжността „директор на юридическо 
лице по чл. 60 от Закона за администрацията 
и длъжността „главен архитект“ могат да се 
заемат и по трудово правоотношение.“;
б) създава се § 4а:
„§ 4а. Длъжностните нива и длъжностните 
наименования на държавните служители в 
служба „Военна информация“ и служба „Военна 
полиция“ се приравняват на длъжностните нива 
и длъжностните наименования на държавните 
служители от централна администрация.“;
в) създава се § 6:
„§ 6. Предложения за изменения в Класи­
фикатора на длъжностите в администрацията 
се правят само след съгласуване със Съвета за 
административната реформа.“
12. В наименованието и навсякъде в на­
редбата, с изключение на § 1 от преходните и 
заключителните разпоредби, думите „Единния 
класификатор“ и абревиатурата „ЕКДА“ се 
заменят съответно с „Класификатор“ и „КДА“.
Преходни и заключителни разпоредби
§ 3. Служителите, които до влизането в сила 
на Класификатора на длъжностите в админи­
страцията са изпълнявали длъжността „главен 
експерт“ по служебно правоотношение в дирекция 
„Социално подпомагане“ в Агенцията за социално 
подпомагане, се преназначават на длъжността 
„главен социален работник“. При преназначаване­
то размерът на индивидуалната основна месечна 
заплата на служителите се запазва.
§ 4. (1) Служителите, заемащи длъжностите 
„съветник“ и „държавен експерт“ съгласно от­
менения Единен класификатор на длъжностите 
в администрацията, които не са предвидени за 
съответната администрация в Класификатора 
на длъжностите в администрацията и в наред­
бата за прилагането му, се преназначават при 
условията и по реда на Закона за държавния 
служител, както следва:
1. от длъжността „съветник“ на длъжността 
„държавен експерт“;
2. от длъжността „държавен експерт“ на 
длъжността „главен експерт“.
(2) Служителите, заемащи длъжността „съ­
ветник“ в дирекция „Правна“ в администрацията 
на Министерския съвет, се преназначават на 
длъжността „правен съветник“.
(3) При преназначаването по ал. 1 и 2 
размерът на индивидуалната основна месечна 
заплата на служителите се запазва.
§ 5. (1) Ръководителите на администрации: 
1. в едномесечен срок от влизането в сила 
на постановлението утвърждават или правят 
предложения за промени в устройствените 
актове пред съответните органи;
2. в срок до 10 дни от приемането на измене­
нията в устройствените актове по т. 1 утвърждават 
промени в длъжностните разписания в съответ­
ствие с нормативите за численост съгласно чл. 12 
от Наредбата за прилагане на Класификатора 
на длъжностите в администрацията.
(2) Кметовете на общини в срок до три ме­
сеца от влизането в сила на постановлението да 
предложат на общинските съвети за одобряване 
общата численост и структурата на съответната 
общинска администрация и да утвърдят необхо­
димите промени в устройствените правилници 
на съответната общинска администрация.
§ 6. Отменя се Единният класификатор на 
длъжностите в администрацията, приет с Поста­
новление № 47 на Министерския съвет от 2004 г. 
(обн., ДВ, бр. 18 от 2004 г.; изм. и доп., бр. 46 
от 2004 г., бр. 58, 74 и 78 от 2005 г., бр. 24, 40 и 
46 от 2006 г., бр. 11, 46, 61, 88 и 100 от 2007 г., 
бр. 3, 34, 37, 52, 64, 71, 91 и 108 от 2008 г., бр. 2, 
3, 18, 34, 44, 80, 83, 84, 85 и 90 от 2009 г., бр. 4, 
25 и 74 от 2010 г. и бр. 15 и 29 от 2011 г.).
§ 7. В приложение № 1 към чл. 4 от Наред­
бата за провеждане на конкурсите за държавни 
служители, приета с Постановление № 8 на 
Министерския съвет от 2004 г. (обн., ДВ, бр. 6 
от 2004 г.; изм. и доп., бр. 83 от 2005 г., бр. 46 
от 2006 г., бр. 84 от 2007 г., бр. 92 от 2008 г. 
и бр. 5, 16, 18 и 42 от 2009 г.), в забележката 
към т. 1 думите „Единния класификатор“ се 
заменят с „Класификатора“.
§ 8. В чл. 12, т. 5, буква „б“ от Наредбата 
за вътрешния оборот на електронни докумен­
ти и документи на хартиен носител в адми­
нистрациите, приета с Постановление № 101 
на Министерския съвет от 2008 г. (обн., ДВ, 
бр. 48 от 2008 г.; изм. и доп., бр. 58 и 102 от 
2010 г.), думите „Единния класификатор“ се 
заменят с „Класификатора“.
§ 9. Постановлението влиза в сила от 1 яну­
ари 2012 г.
Министър-председател: 
Бойко Борисов
Главен секретар на Министерския съвет: 
Росен Желязков
7427